
ПРИВИЛEГИРОВАНИТЕ

Епизод 1
Пилотен
Мъже:
Жени:


Момчета:
Чарли
Меган


Момче
Уил
Лоръл

Марко
Роуз

+
Сейдж
Барман
Дебра

Иконом
+

Фотограф
Лили

Полицай
Брекин


Барманка


Джордана
 
Асистентка
МЕГАН
Клубовете. Това, което преди бе веселба с приятели цяла нощ, се превърна в оргия ала Луи Четиринайсети. Безнравствеността и покварата от двора на крал Луи… се е развихрила точно тук, в нашия Мийтпакинг Дистрикт. От седемнайсети век насам не сме възхвалявали толкова хедонизма, простащината…
ЧАРЛИ
Меган, звучиш като някоя говорителка.

МЕГАН
Така ли? Ужас. 

ЧАРЛИ
Объркан съм. Не трябваше ли да отразиш откриването на някакъв клуб? 

МЕГАН
Да. 

ЧАРЛИ
Но вместо това си избрала една история за клубовете като цяло, защото… не си ходила в клуба? Господи. 

МЕГАН
Голяма работа. Тази история е много по-добра, повярвай ми. 

ЧАРЛИ
Хубава шапка. 

МЕГАН
Боядисах си косата червена. Знаеш ли защо? Червеното е кураж. Хваща хората за яките и им казва: „Повишете ме. Готова съм за величие”. 

ЧАРЛИ
Подсеща ме за Енджи Евърхарт, което неизбежно води до порното. 

МЕГАН
Платих си дълговете, Чарли. Носих кафе, снимах на ксерокса по цял ден. Време е да спечеля малко пари, да си платя заемите от Йейл и да започна живота си. 

ЧАРЛИ
И ако те повишат, ще се изнесеш ли от тази димяща миша дупка, която наричаш дом?

МЕГАН
Добре дошъл в Ню Йорк, приятел. Тази миша дупка е адски скъпа. Защо „димяща”? V
МОМЧЕ
Госпожо. Виждам ви срамотиите. 

МЕГАН
Благодаря. Страхотно. Сега ми се пишка. V Излиза, че има два клуба с името „Версай” на двете крайбрежия. Мис Уейлън? 

ДЕБРА
Доста е… ярко. 

МЕГАН
Просто… реших, че всички обичат Лусил Бол, но никой не прави нищо по въпроса. Да продължа ли? 

ДЕБРА
Всъщност, няма нужда. И не заради косата, макар че е доста крещяща. Ти изобщо не си схванала идеята на задачата, Меган. 
МЕГАН
На повърхността, да. 

ДЕБРА
Не, няма нищо под повърхността и точно това не разбираш. Това е таблоид. Когато поискам материал за някой клуб, имам предвид снимки от телефон на манекенки смъркащи кока и повръщащи актриси, които осиновяват деца от тъжни държави. И преди да ме питаш – не, не искам истории за тъжните държави. 

МЕГАН
Без тъжни държави. Оки доки. Следващия път…

ДЕБРА
Няма да има следващ път. Няма да получиш повишението, Меган. Съжалявам, но боя се, че не мога да те оставя и на сегашната ти длъжност. Ти си прекрасно момиче, работим вече десет месеца. Не плачи, моля те. Ето. 
МЕГАН
Съжалявам. Просто… апартаментът ми се подпали снощи. Казах ли ви? 

ДЕБРА 
Не. 

МЕГАН
Целият седми етаж. Изчезна. Да, самата истина. А сега и това. Уволниха ме от работа, която никога не съм искала. Не че списанието не е страхотно, просто… не искам да пиша за такива неща. 

ДЕБРА
„А за какво?” попита тя, нетърпелива да се върне към работата си. 

МЕГАН
Искам да пиша за истинските хора. За хората, които променят света чрез изкуство, …дипломация или наука. Искам да напиша следващата биография на Хилъри Клинтън и… да я посветя на дъщеря си. 

ДЕБРА
Имаш дъщеря? 

МЕГАН
Бъдещата ми дъщеря, която е толкова вероятна колкото и интервюто ми с Хилъри, имайки предвид, че не съм правила секс от две години и че вече съм бездомница с червена коса. Господи, всичко пропадна. 

ДЕБРА
Добре, чуй ме. Няма посоки. Щом искаш да пишеш за истински хора, трябва да се движиш в хай-лайф средите. Да ги опознаеш. Да спечелиш доверието им. 

МЕГАН
Добре. Ще проверя в хайлайфсреди точка ком да видя дали не си търсят стажанти. 

ДЕБРА
А може и да ти помогна. Летяла ли си на частен самолет? V Една приятелка интервюира кандидати в имението си в Палм Бийч. Не знам за каква работа точно, но съм сигурна, че ще промени живота ти. 
МЕГАН
Познавам Палм Бийч. Твърде луксозен е за мен. 

ДЕБРА
Луксозен, забавен и богат. Ако получиш работата, ще се запознаеш с най-важните хора в света. Какво имаш да губиш, Меган? VV
МЕГАН
Майчице. V
ЛОРЪЛ
Меган Смит. Радвам се, че дойдохте. 

МЕГАН
Здравейте, госпожо Лимож. 

ЛОРЪЛ
Лоръл, моля ви. Силно ръкостискане. Харесва ми у една жена. Май не се боите от много неща. 

МЕГАН
От змии. И акули. Най-вече от тези две. И от тероризма. Значи змии, акули и тероризъм. 

ЛОРЪЛ
Спокойно. Дебра ме предупреди, че си… чудата. 

МЕГАН
Винаги ли сте живяла тук? 

ЛОРЪЛ
Не, не. Купих това имение преди шест години, когато се бях запалила по недвижимите имоти. Израстнах в Хенкок, Мейн. Там срещнах и съпруга си – момиче от малък град се жени за ученическата си любов.  

МЕГАН
Обичам тази история. 

ЛОРЪЛ
Да, бива си я. До момента, когато той почина от рак. Бяхме женени само от няколко години. Дъщеря ми така и не го опозна. 

МЕГАН
Имате дъщеря? 

ЛОРЪЛ
Имах. Тя и съпруга й загинаха при самолетна катастрофа преди десет години. Знам, че това е доста трагедия само за двайсет секунди, но се радвам, че не сте минала през това. 

МЕГАН
Ужасно съжалявам. 

АСИСТЕНТКА
Извинете, че ви прекъсвам. Уредникът на музея е на първа линия, казва, че е спешно. 

ЛОРЪЛ
За французите всичко е спешно щом става въпрос за тях. Един момент. 

МЕГАН
Оки доки. 

ЛОРЪЛ
Бон жур, Алдо. Проблемът е, че ти дадох назаем любимата ми картина на Дега за три години, а сега искаш и Матис. Да, но ти каза, че ще напишеш чек за фондацията ми, който още не съм получила. (на френски). 

МЕГАН
Значи… колекционирате картини? 

ЛОРЪЛ
Обичам всичко. Но се посвещавам само на важните неща. Точно затова и ти си тук. Съпругът ми ми остави малка козметична фирма, която превърнах в огромна козметична империя. А дъщеря ми ме остави с две внучки, …Роуз и Сейдж. 
МЕГАН
Хубави имена. Страхотни подправки. Сякаш съм със синдром на Туре. 

ЛОРЪЛ
Те са прекрасни момичета. Със силна воля и добри сърца. Но оценките им са лоши. Трябва им добър учител. Някой, който да подобри успеха им и в крайна сметка да ги вкара в „Дюк”.   

МЕГАН
Искате да им стана учителка? 

ЛОРЪЛ
Вече изпробвах трима, но никой нямаше твоята квалификация. Мисля, че това е най-важното в случая. 

МЕГАН
Убедена съм. Просто след разговора ни с Дебра предположих, че ще работя за вас.

ЛОРЪЛ
Точно така. 

МЕГАН
Добре. Проблемът е, че никога не съм преподавала. Аз съм писателка. 

ЛОРЪЛ
Знам. Момичетата цял ден са на училище. Това време е твое. Ако искаш да пишеш, никой няма да те спира. Ще имаш собствена стая и кола. Ще ти плащам по хиляда и петстотин седмично и ако ги приемат в 
”Дюк” ще платя всичките ти дългове от колежа. Какво ще кажеш, Меган? Приемаш ли? 

МЕГАН
Дадено. 

ЛОРЪЛ
Добре. Да се срещнем с момичетата. VV
МЕГАН
Добро утро. V
РОУЗ
Сейдж, мисля, че застреля новата ни учителка. 

ПРИВИЛЕГИРОВАНИТЕ
С участието на:

Джоана Гарсия

Луси Кейт Хейл

Ашли Нюброу

Майкъл Касиди

Алън Луис

Браян Халисей

Кристина Апгар

и 

Ан Арчър

По романа на Зоуи Дийн „Как да преподавате на неприлично 

 богати момичета”

Участват още:

Деби Мазар

Мелиса Ордуей

Али Маки

Флориана Лима

Стейси Барнхисел 

Крис Дотсън

Терънс Джордан

Джонти Липскомб

Фред Охс

Музика:

Джоуи Нюман

Oператор: 
Майкъл Уийвър

Боби Ла Бонг 

Сценарий: 
Рина Мимоун

Режисьор:

Майкъл Енглър

МАРКО
Горката Румър Уилис, страшно й отива. Не се лигави над масата, скъпа, от Франция е. Ето, пийни малко кафе, ще се оправиш.

МЕГАН
Не се обиждай, но току що ми пуснаха ток. Едно кафе няма да ме… Това не е кафе, …а божествен еликсир. 

МАРКО
Благодаря. Само заради това ще бъдеш сред първите сто поканени на откриването на кафенето ми. След като доброволната ми робия тук приключи. Марко Джордани, личен готвач на мадам Лимож и на ужасните  й внучки.

МЕГАН
Аз съм…

МАРКО
…Меган, учителката, знам. Виждаш ли ме в това сако? Може би не цвета, но кройката…

МЕГАН
Да.    
МАРКО
Ще кажа на шивача ми да го ушие. Първия бал от сезона е само след няколко дни. Извинявай. Знаеш ли кой сезон е? 

МЕГАН
На благотворителните балове, където богатите даряват пари на бедните и нещастните. 
МАРКО
Това ми хареса. Откъде знаеш? 

МЕГАН
Да кажем, че районът ми е познат. V
РОУЗ
Здрасти, ти сигурно си Меган. Виж, много съжаляваме за… 
СЕЙДЖ
Къде са малините? 

РОУЗ
Всеки знае, че не може да влиза в стаята ни преди обяд, затова Сейдж- беше просто самозащита. 

МЕГАН
Е, …щом е така. Аз съм Меган. Баба ви ме нае, за да ви…

СЕЙДЖ
Знаем коя си. Между другото, бълвочът ми изглежда по-добре от дрехите ти. 

МАРКО
Бъди учтива, Сейдж. 

СЕЙДЖ
Конструктивната критика спасява живот, Марко. 
РОУЗ
Освен това имаме строги заповеди от фотографа ни да спим по единайсет часа на ден, иначе щяхме да дойде по-рано. 

МЕГАН
Фотографът ви? 
МАРКО
Роуз и Сейдж скоро ще имат фотосесия за списание „Оушън Вю”. Страхотна сделка. Защо не покажете гардероба на Меган, момичета? Роклите са на „Версаче”. 

МЕГАН
Или пък да ми кажете кои книги сте прочели. Баба ви ми даде списъка. 

РОУЗ
Засега нищо. Но имаме само една за четене, така че сме с една назад. По-добре отколкото да не сме ги чели всичките.
МЕГАН
Да. Оки доки. Училището започва след пет дни. Видях, че в списъка е и „Великият Гетсби” – една от любимите ми. Девет глави, по три на ден. Две сутрин, една следобед и дискусия вечер. А на четвъртия ден ще напишем есе, така че да бъдете напред, когато започнете училище. 

СЕЙДЖ
„Оки доки” ли каза? 

МЕГАН
Е,... харесва ли ви този план? Добре, вземете си книгите и срещa в библиотеката след четири цяло и две минути. Напред, Бейкър! Ура! V Не се получи. Следващия път без „ура”. 

МАРКО
Чакаш ли ги? Колко мило. Те излязоха. 

МЕГАН
Какво? Но… 

МАРКО
Спокойно, ще се върнат. А и това е Палм Бийч. Поживей си. VV
МЕГАН
Обичам те. VV Чарли?

ЧАРЛИ
Здрасти, какво стана с клубната история? 

МЕГАН
Мина доста добре. 

ЧАРЛИ
Значи цяла нощ си празнувала някъде?  
МЕГАН
Не точно. Не получих повишението, но Дебра ме препоръча на своя приятелка, която ми даде работа.
ЧАРЛИ
Искам да ми разкажеш всичко. Ще ти звънна след работа. 

МЕГАН
Добре. Но би ли ми направил една услуга? Искам да поръчам.  

ЧАРЛИ
Мили Боже. Ти си червенокоса! Какво правиш тук? 

МЕГАН
Официално ли? Аз съм новата учителка на шестнайсетгодишните милиардерки Роуз и Сейдж Бейкър. А неофициално, умирам за една мидена супа. 

ЧАРЛИ
Злите близначки Бейкър? Как се случи? 

МЕГАН
Не са зли. Е да, застреляха ме с ток, …но това бе само при самозащита. Но бабата е невероятна. Може да стане новият ми ментор. Може би. Рано е да се каже. Но каквото и да стане, извадих голям късмет, още повече, че нямах никакви други предложения.  
ЧАРЛИ
А тук искат да съм с мрежа на главата. Не те съдя. Баща ти знае ли, че си тук? 

МЕГАН
Всъщност, не съм тук, тоест да, в щата съм, но щатите са огромни. А и не мисля, че ще се засечем в тенис клуба. 
ЧАРЛИ
Ясно, да не му казвам. Ако го видя…

МЕГАН
Чарли, не. Момичетата са се върнали. Трябва да тръгвам. 

ЧАРЛИ
Просто го виждам постоянно. Както и сестра ти. 

МЕГАН
Моля те, Чарли, не казвай на Лили. Не ми е до нея сега. 

ЧАРЛИ
Искаш да излъжа цялото ти семейство? 

МЕГАН
Просто… го премълчи. И ако се почувсташ виновен, припомни си най-важното. 

ЧАРЛИ
Което е? 

МЕГАН
Не съм тук. 

СЕЙДЖ
Не му пиши. 

РОУЗ
Няма. Само проверявам дали не ми е писал. 

СЕЙДЖ
Не ми пука, ти го преодоля, забрави ли? Вече те нарани. Има късмет, че не съм го прегазила. Но ако му дадеш шанс отново да го направи, ще трябва да го убия. Което означава, че ще отида в затвора и вече никога няма да си хапваме мелба заедно.

РОУЗ
Обичам тези мигове. 

МЕГАН
Какви мигове? 

СЕЙДЖ
Не е твоя работа. 

МЕГАН
Оки доки. Е, ще се залавяме ли с книгите? Бурните Двайсет ви очакват.  
СЕЙДЖ
Ще трябва да почакат. Имаме още четирийсет минути тренировки. 
МЕГАН
Слушайте, няма да играя тази игра. Работата ми е да се уверя, че ще прочетете книгата. Е, …Джей Гетсби, Дейзи Бюкенън…

СЕЙДЖ
…са обречени – Дейзи е използвачка, а Гетсби е измамник и най-вероятно гей. На кого му пука? 

МЕГАН
Аха. Значи си чела книгата. 

СЕЙДЖ
Прехвърлих няколко страници. Този тип е затворен случай. 
МЕГАН
Интересна теория. Да, то си има недостатъци. Но защо не прочетеш цялата… 

РОУЗ
Да си говорим за нещо забавно. Като нашата Меган Смит. Бакалавър по английска литература от Йейл. Дипломна работа: „Фалическите символи в ранното творчество на Джеймс Джойс”. 

МЕГАН
Явно си ме проучила. 

РОУЗ
Опитахме, но в Гугъл нямаше нищо. Дори нямаше снимки в интернет. 

МЕГАН
Знам, знам. Стремя се в тази посока. 

СЕЙДЖ
Ами гаджета? 

МЕГАН
Какво за тях? 

СЕЙДЖ
Имаш ли си или и това е нещо, към което се стремиш? 
МЕГАН
Имах. В първата година в колежа. Но излезе, че той се интересува повече от сестра ми Лили. 

СЕЙДЖ
Откраднала ти е гаджето? 

МЕГАН
Нещо такова. Не е важно.

РОУЗ
Това е най-трагичното нещо, което съм чувала. По-лошо дори от онзи път, когато Макс замери Мелиса с един мармот, a после и мен с една овца.
СЕЙДЖ
Първо, не беше овца, а свински бут и второ, Макс е задник. 

РОУЗ
Задник, който не ме заслужава. 

СЕЙДЖ
Да. 

МЕГАН
Вие сте късметлийки. Какво ли не бих дала да се разбираме и с Лили така. Истинска рядкост. Почти като любовта между Гетсби и Дейзи. Чували ли сте за къси поли? 
РОУЗ
Приятелката ми Мадисън беше с такава на бала миналата година. 

СЕЙДЖ
Просташко. VV
МЕГАН
О, стая. Обичам те повече и от колата. V
ЛОРЪЛ
Как върви с момичетата? 

МЕГАН
Чудесно. Привършваме книгата. Всъщност, тъкмо я започваме. Но ще я довършим. Планирала съм всичко. 

ЛОРЪЛ
Това е добре. Но разбираш, че няма да те оценявам по учебния ти план. 

МЕГАН
Благодаря. 

ЛОРЪЛ
Ще те оценявам по оценките им. Как изкарват шестиците не ме интересува. Не бях ли достатъчно ясна? 

МЕГАН
Не, не, …разбрах ви. 

ЛОРЪЛ
Добре. Прекрасно. Отивам да подредя местата за гостите на благотворителния бал в събота вечер. Не ми стига другото, ами и координаторът ми е настанил губернатора Крист до Нанси Пелоси. Представяш ли си?      
МЕГАН
Не знам как не сте полудяла с толкова ангажименти. 

ЛОРЪЛ
Важното е да изглеждаш нормална, миличка. Запомни го. V
НАДПИС
МЪДРОСТИ ОТ ЛОРЪЛ ЛИМОЖ – ФАСАДАТА Е ВСИЧКО   

МЕГАН
Здрасти, Марко, виждал ли си…? Ти не си Марко. 

УИЛ
По какво позна? 

МЕГАН
Съжалявам, нова съм тук и не познавам целия персонал. Извинявай, прозвуча ужасно, но след като и аз съм от персонала, може би не е толкова зле. 

УИЛ
Зависи какъв персонал. 

МЕГАН
Извинявай, Меган Смит, новата учителка на Роуз и Сейдж. 

УИЛ
Уил Дейвис, дегустатор на омлети. 

МЕГАН
Имат специални хора, които да…?

УИЛ
…дегустират омлети? Разбира се. Лоръл помирише ли развалено яйце, край. Има невероятно чувствително обоняние. 

МЕГАН
Не си никакъв дегустатор. 

УИЛ
Защо си толкова сигурна? Тук дори правят липосукция на пръстите на краката. Защо ли? Представи си дундест пръст в обувки на Джими Чу. 

МАРКО
Виждам, че си се запознала със съседа ни. (с уста) Страхотен е. 

МЕГАН
Значи ти си съседът. 

МАРКО
Уил често се отбива, за да опитва новите ми рецепти. 

УИЛ
Той е изумителен готвач. Най-добрият в Палм Бийч. 

МАРКО
Много мило. Меган каза ли ти, че е амбициозна писателка? (с уста) Роди му деца. 

УИЛ
Сериозно? Страхотно. Ще те запозная с баща ми, беше президент на „Рендъм Хаус” преди сам да стане издател. 
МЕГАН
Сериозно? С удоволствие. Е, първо трябва да поработя с момичетата, но после…

УИЛ
Нямах предвид сега. Той е в Рим. 

МЕГАН
Ясно. Е, тогава… когато се върне, ще го почерпя с една кифличка. Виждал ли сте Роуз и Сейдж? 

МАРКО
Тръгнаха преди час за фотосесията. 

МЕГАН
Знаете ли? Мисля да поразпусна малко. 

УИЛ
Няма начин да пишат домашни по време на първата си фотосесия. 

МЕГАН
Щяха, ако им пукаше за оценките им. Но естествено не им пука, защото това е тъпо, нали? 

УИЛ
Скоро ще се върнат. Междувременно мога да те разведа из новия ти квартал. Хайде, ще се поразсееш. V Всъщност, тази изложба ще отвори едва утре, но успях да понатисна тук и там и… Изобщо не ме слушаш, нали? 

МЕГАН
Извинявай. Притеснявам се за времето. Сигурно мислиш, че работата ми е глупава, но аз нямам тръстов фонд зад гърба си. 

УИЛ
Това, че аз имам не означава, че не искам да работя. 

МЕГАН
За баща ти. 

УИЛ
О, страхотно. Фалирала си значи можеш да правиш всякакви догадки за мен, но ако аз го направя… 

МЕГАН
Знаеш ли? Прав си. Съжалявам. 

УИЛ
Няма нищо. 

МЕГАН
Е, …какво искаш да правиш? Да работиш. V Да станеш Мохамед Али? 

УИЛ
Спортна фотография. Конкуренцията е жестока. Доста е доходна, но не за това я харесвам. 

МЕГАН
А защо? 

УИЛ
Защото е до инстинкт. Действаш… или изпускаш мига. Това е. Свърши ли, край. Няма повторения. 

МЕГАН
Аз често изпускам миговете си. Повече зубря отколкото действам, както би казал баща ми.

УИЛ
Той с какво се занимава? 

МЕГАН
С пиене и потъване в спомени. Все такива весели неща. 

УИЛ
Близки ли сте? 

МЕГАН
Не съвсем. А ти с баща ти? 

УИЛ
Също. Ето, …имаме нещо общо. 
МЕГАН
Ало? Сейдж. Добре ли си? Какво има? Добре, идвам веднага. 

УИЛ
Следва продължение. V
СЕЙДЖ
Меган, слава Богу, че дойде. 
МЕГАН
Чакай, това не е бански. Какво става? 
СЕЙДЖ
Трябва ни подписа ти. Явно тук е забранено за младежи под осемнайсет. 

МЕГАН
Това ли беше „на живот и смърт”? 

СЕЙДЖ
Аха. 

МЕГАН
Какво подписвам? 

СЕЙДЖ
Роуз е забравила да даде формуляра на Лоръл. Ехо? Настойничката ни е тук и е доста над двайсет и една. Вижте книжката й, ако искате. 

АСИСТЕНТ
Трябва да вземат подпис от майка си. 

СЕЙДЖ
От баба ни. Майка ни е мъртва, много ти благодаря. Неловко, нали?

АСИСТЕНТ
Съжалявам. Баба им е трябвало да подпише формуляра преди да дойдат тук. 

МЕГАН
Ясно. Защо не се обади на Лоръл? 

СЕЙДЖ
Звънях й пет пъти, но не ми вдига. Няма значение, трябва ни някой над двайсет и една, който да отговаря за нас. Нищо работа. 

МЕГАН
Добре. Знаеш ли… не мисля… не мисля, че е редно. Всъщност, аз не съм им настойник, а учител…

СЕЙДЖ
Няма значение. 

МЕГАН
По закон може и да има. Не че съм адвокат. А вие? Адвокат ли сте? 

АСИСТЕНТ
Не. 

МЕГАН
Добре, значи няма адвокати…

СЕЙДЖ
Какво правиш? 

МЕГАН
Сейдж, тeзи бански са твърде предизвикателни, …не мислиш ли? Защо не ги помолиш да облекат нещо друго? Едва ли ще имат нещо против. Просто… не искам да направите нещо, за което ще съжалявате. 

АСИСТЕНТ
Край на снимките. 

СЕЙДЖ
Единствената, която ще съжалява… си ти. 

МЕГАН
Трябва да съм тактична с момичетата, все пак са сираци. Съчувствам й, наистина. Но докато й съчувствам, имам усещането, че й правя мечешка услуга. Това лошо ли е? 

ЧАРЛИ
Фактът, че е преживяла трагедия не й дава право да се държи като пълна кучка. Майка ти ви заряза на седем. 

МЕГАН
Да, но не е мъртва. Така избра. Преди си мислех, че така е по-зле, но… вече не знам. А и те са изгубили не само майка си, а и баща си. И аз щях да съм гневна. Но нямаше да се държа като уличница. 

ЧАРЛИ
Просто им преподавай и си вземай заплатата. И си пиши твоите неща. Не ти е работа да ги спасяваш. 

МЕГАН
И не се опитвам. Добре де. Може би съвсем малко. Но не както Уди Алън спасява проститутките. Те са много умни. Могат да постигнат много повече отколкото осъзнават, но никой не ги наглежда. Имат си шофьори и треньори, …но не и някой, който да се грижи за тях. Какво лошо има, ако им помогна да достигнат пълния си потенциал? Може би имат нужда от мен. 

ЧАРЛИ
Няма проблем ако ги използваш заради връзките им. 

МЕГАН
Не ги използвам. V Нали? Не знам. V Това не влизаше в плана. Той просто… се разпадна и се опитвам да събера парчетата. А ти ме караш да се чувствам като използвачка. 

ЧАРЛИ
Извинявай. 

МЕГАН
Няма нищо. 

БАРМАНКА
Здрасти, Си Кей. Фърги ще идва другия уикенд. Идваш ли? 

ЧАРЛИ
Ще си помисля. 

БАРМАН
Супер. Ще се видим там. V
МЕГАН
Господи. Тя те сваляше съвсем открито. Ами ако ти бях гадже? 

ЧАРЛИ
Но не си. 

МЕГАН
Но тя не го знае, Си Кей, господин… „Ще си помисля”. Откога си падат по теб? Всички се променят освен аз. 

ЧАРЛИ
Не е вярно. Променила си се. Преди беше най-концентрираният човек, когото познавам. Целеустремена, супермотивирана и амбициозна. А сега мислиш за всичко. 

МЕГАН
Това хубаво ли е или лошо? 

ЧАРЛИ
И двете. VV
МЕГАН
Роуз? 

РОУЗ
О. Извинявай, Меган. Само исках да ти благодаря. Не успях по-рано, защото… сещаш се.

МЕГАН
Сейдж ще те набие? 

РОУЗ
Не е толкова твърда, колкото изглежда. Радвам се, че дойде и пое нещата, …защото съм виждала как работи този фотограф и… имах чувството, че ще се стигне дотам. 

МЕГАН
Нали дадохте формуляра на Лоръл? Роуз, не си длъжна да правиш всичко, което ти каже сестра ти, нали? 

РОУЗ
Не, не, изобщо не е така. Всъщност, така е, но… не е защото ме е страх от нея. Е, само малко, но… не това е причината. 

МЕГАН
А каква е причината? 

РОУЗ
Не искам да я натъжавам. Ако й кажа, че не искам да правя това, което ми каже, …все едно я съдя.       
МЕГАН
Добре, …а какво искаш да правиш? 

РОУЗ
Искам да вляза в „Дюк”. Мама щеше да е… много щастлива. 

МЕГАН
Добре. Значи ще те вкараме в „Дюк”. Но първо трябва да прочетеш книгата. 

РОУЗ
Прочетох я. Не мога да повярвам, че Дейзи заряза Гетсби просто така. Как може да… напуснеш някой, когото уж обичаш? 

МЕГАН
Случва се постоянно. И аз зарязах сестра си. 

РОУЗ
Да, но тя ти е откраднала гаджето. Съвсем различно е. 

МЕГАН
Така е. Но… може би го е направила, за да ми го върне. 

РОУЗ
Какво да ти върне? 

МЕГАН
Оставих я сама с отчания ни баща. Мама ни изостави още като деца… и оттогава той не прилича на себе си. Нямах търпение да се махна. Изобщо не се замислих какво причинявам на Лили. 

РОУЗ
Но ти си отишла в колеж. Не можеш да откажеш на Йейл само за да бъдеш със сестра си, нали? 

МЕГАН
Да. И аз си го повтарям. Може ли един въпрос? Ако те приемат в „Дюк”, а Сейдж не, …ще отидеш ли? V
РОУЗ
Трябва да ни вкараш и двете. 

МЕГАН
Добре. 

ИКОНОМ
Меган, …Лоръл иска да те види долу. V
ЛОРЪЛ
Влизай. Искаш ли нещо? 

СЕЙДЖ
Уволнена си. 

ЛОРЪЛ
Внучката ми е много разстроена. 

МЕГАН
Ох. Мислех, че е нещо сериозно. 

ЛОРЪЛ
Така е, уволнена си. Но ние не гоним хората по този начин. 

МЕГАН
Не мисля, че разбирам. 

ЛОРЪЛ
Сейдж цяла вечер те е търсила, за да учите, но не е успяла да те намери. Вярно ли е? 

МЕГАН
Технически е вярно. Но нека ви обясня…

ЛОРЪЛ
Няма нужда. Ти просто не си подходяща. Полетът ти е утре сутринта. Марко ще ти приготви нещо вкусно за самолета. 

СЕЙДЖ
Доста мил жест, въпреки всичко. 

МЕГАН
Въпреки какво? 

ЛОРЪЛ
Меган. 

МЕГАН
Извини ме, Лоръл, но говоря на Сейдж. И представа си нямаш какво става в семейството ти. Освен ако не искаш внучките ти да бъдат снимани като малолетни порно звезди за радост на целия Палм Бийч, следващия път… вдигни телефона, когато те търсят. Въпреки какво? 

СЕЙДЖ
Забрави. 

МЕГАН
Не спирай сега. Това е твоето шоу, нали? Ти решаваш какво ще се случи с мен… и с Роуз. Но властта носи и голяма отговорност. Чуваш ли, Чичо Бен? Ако ще вземаш всички решения, осъзнай и последствията. Щом не ти пука за училището, добре. Искаш да станеш поредната богата и безполезна наследница? Е, малко е изтъркано, но никой няма да те спре. Но може би трябва да помислиш… и за сестра си преди да я завлечеш по жалкия път, по който си поела. Твоя воля. Но не мисля, че този път е за Роуз. О, и Чичо Бен е чичо на Спайдърмен, а не мой. Просто исках да го уточня.  
МАРКО
О, станала си. Тъкмо щях да те будя, но мразя да гледам заспали хора. Не знам защо. И китки – мразя да гледам китките на хората. 

МЕГАН
Защо? Закъснях ли? Мислех, че полетът ми е чак след два часа. 

МАРКО
Отмениха го. Но след двайсет минути си на фризьор. За щастие, приятелят ми има салон, иначе никога нямаше да се вредиш. 

МЕГАН
За какво ми е час при фризьор? 

МАРКО
Отиваме на бал, Пепеляшке. А аз ще бъда твоята фея. Късметлия съм. 
МЕГАН
Ти май не разбираш. Снощи ме уволниха. 

МАРКО
Но тази сутрин явно отново са те назначили. Лоръл иска да дойдеш на благотворителния бал и да наглеждаш момичетата.  
МЕГАН
Чакай, …това е лудост. Къде е Лоръл? V Лоръл. 

ЛОРЪЛ
О, добре, че дойде. Би ли ми подала онези книги? 

МЕГАН
Лоръл, Марко ми каза, че не съм уволнена. 

ЛОРЪЛ
Точно така. Промених решението си. 

МЕГАН
Защо? Кое ви накара? 

ЛОРЪЛ
Ти. Доста смело от твоя страна да подредиш така Сейдж. Не бях го виждала досега. Сигурно е в другата библиотека. 

МЕГАН
Има и друга…? Момент, не сега. Не мога да живея в такава несигурност, Лоръл – да се чудя дали ще ме уволните всеки път, когато кажа на Сейдж да си напише домашното. 

ЛОРЪЛ
Съвсем честно. Затова изготвих договор. Освен ако не извършваш някаква нелегална дейност, в следващите шест месеца не мога да те уволня. Ако искаш допълнителни спа дни, готова съм да преговаряме.

МЕГАН
Не искам спа дни. Искам да си свърша работата. 

ЛОРЪЛ
Аз също. Те имат нужда от теб. Можеш да промениш живота им. Знам, че искам много, …но мисля, че си заслужава. Ще ти се отблагодаря много щедро. V Какво е това на лицето ти? 

МЕГАН
Мисля, че мехлем за хемороиди. VV
МАРКО
Плъзгай се, скъпа, плавно. 

МЕГАН
Ти се плъзгай. На висок ток съм. 

МАРКО
Ако се спънеш, падни върху него. 

УИЛ
Извинете. Марко. Доста прилично. 

МЕГАН
Това комплимент ли е? V Боже мой. 

УИЛ
Познаваш ли я? 

МЕГАН
Нещо такова. Тя ми е сестра. 

УИЛ
Не ми каза, че имаш сестра. 

ЛИЛИ
Нищо чудно. За нея аз не съществувам. 

МЕГАН
Какво правиш тук? 

ЛИЛИ
Поканиха ме. Какво, не можеш да повярваш, че са ме поканили на такова събитие? Господи, продължаваш да съдиш хората. 

МЕГАН
Стегни се, Лили. Не те съдя. 

ЛИЛИ
Извинете ни, мина доста време. Лили Смит. 

УИЛ
Уил Дейвис. С Меган сме съседи. 

ЛИЛИ
В Ню Йорк? 

УИЛ
Не, тук в Палм Бийч. 

ЛИЛИ
Живееш в Палм Бийч? 

МЕГАН
Да. Случи се нещо много странно…

ЛИЛИ
Била ли си в Ню Йорк? 

МЕГАН
Какво? Естествено. Тъкмо пристигнах. 

ЛИЛИ
Днес? 
МЕГАН
Слушай, това, че не ти казах не ме прави лъжкиня. 

ЛИЛИ
Нито пък добра сестра, но нищо ново. 

РОУЗ
Меган. Изглеждаш прекрасно. Здрасти, Уил. Много си красива. Познаваш ли Уил? 

МЕГАН
Добре, дай ми това. 

РОУЗ
Радвам се да се запознаем. Роуз Бейкър. 

ЛИЛИ
Аз съм Лили, сестрата на Меган. 
РОУЗ
Стига бе. Но това е направо страхотно. 

МЕГАН
И още как.      
РОУЗ
Не мога да повярвам, че сте тук. О, Меган, толкова си красива. Свалям шапка на гримьора ти. 

МЕГАН
Роуз…

РОУЗ
Вижте, …не заставам на ничия страна, защото не знам цялата история, но… мисля, че ако се извиниш на Меган за това, че си откраднала приятеля й, може би вие двете… 

УИЛ
Имаш си приятел? V Извинете. Продължавайте. 

ЛИЛИ
Казала си й за Евън? 

МЕГАН / РОУЗ
Не. / Да. 

МЕГАН
Има ли значение? 

ЛИЛИ
Да, щом разказваш само твоята страна на историята. Както винаги. 

МЕГАН
Я стига. Ти изобщо не знаеш какво правя, камо ли пък винаги. 

ЛИЛИ
И кой е виновен за това? 

МЕГАН
Да. Но телефоните не работят само в една посока, нали? 

РОУЗ
Добър опит. Кой иска шампанско? V
БАРМАН
Какво да бъде? 

МЕГАН
По-скоро адът ще замръзне отколкото да й се извиня. Дори да съм допуснала някои грешки, никога не мога да достигна висините й на предателство. А повярвайте ми, тя е способна на чудовищно предателство. Брут. Юда. Бранджелина. 

БАРМАН
Уиски, чисто. 

СЕЙДЖ
Голяма работа. И без това беше долнопробно. 

ДЖОРДАНА
Чух съвсем друго. 

БРЕКИН
Сигурно е било унизително. Не мога да повярвам, че фотографът просто си е тръгнал. 

СЕЙДЖ
Е, не стана точно така. 

ДЖОРДАНА
Не сте достатъчно красиви ли? Господи, ще умра, ако някой ми го каже в лицето. 

СЕЙДЖ
Не го каза. 

ДЖОРДАНА
Е, не в лицето, но то си е очевидно. 

МЕГАН
Сейдж. Извинете, че ви прекъсвам, но Ани се обади… – иска да насрочи фотосесията за следващата седмица. 

СЕЙДЖ
Това е Меган Смит. Лоръл наскоро я нае от Манхатън, за да помага на Роуз с уроците. 

ДЖОРДАНА
С какво се занимавахте в Ню Йорк? 

МЕГАН
Пишех за разни списания, откъдето и познавам Ани. 

БРЕКИН
Нали нямате предвид Ани Лейбовиц?

МЕГАН
Има ли изобщо някоя друга Ани? 

СЕЙДЖ
В събота е добре. 

МЕГАН
Добре, ще й кажа. Беше ми приятно. 
ДЖОРДАНА
Ани? 

БРЕКИН
Ани? V
ЧАРЛИ
Меган? 

МЕГАН
Чарли. Не знаех, че още се занимаваш с това. 

ЧАРЛИ
Да, …Карло ме вербува, когато може. Напоследък съм малко зле с парите, а плащат добре. 

МЕГАН
Сестра ми е тук. 

ЧАРЛИ
Да, видях я. Добре ли си? 

МЕГАН
Да, да. Вече сигурно се е хвърлила на врата на Уил. 

ЧАРЛИ
Ти с него ли дойде? 

МЕГАН
Не, разбира се. 

ЧАРЛИ
А откъде го познаваш? 

МЕГАН
Дълга история. Трябва да се скрия. 

ЧАРЛИ
Меган… Много си красива. V
МЕГАН
О, да. Прекрасно. Малко усамотение. V Не искам да говоря с теб, Лили. О. Помислих, че е сестра ми.

СЕЙДЖ
Не позна. Дойдох да те питам от колко часа са снимките? 

МЕГАН
Какви снимки? 

СЕЙДЖ
С Лейбовиц. 

МЕГАН
Не, Сейдж. Всъщност, само исках да ти помогна. 

СЕЙДЖ
Мислиш, че не мога да се грижа за себе си? Бавно загряваш, правя го вече цял живот. Грижа се за себе си и за Роуз. Ако има проблем, тя идва при мен. Така става. 

МЕГАН
Сейдж, не искам да…

СЕЙДЖ
Знам точно какво искаш. Искаш отново да си играеш на голямата сестра и този път да си добрата. Проблемът е, …че това място вече е заето. Така че не можеш да нахълтваш в живота ми и да ми отнемаш единствения човек, който означава нещо за мен. Стой настрана. Или ще превърна живота ти в истински ад. 

МЕГАН
Не отговарям на празни заплахи. 

СЕЙДЖ
Не са празни. Затова и поканих сестра ти Лили на бала. 

МЕГАН
Ти? 

СЕЙДЖ
Обожавам семейните драми. Поздравления за новата работа. Ще бъде забавно. V
МЕГАН
Сейдж. 

ЛОРЪЛ
Ето те и теб. Ела. Елитът на Палм Бийч те очаква. V Добър вечер. Искам да ви представя Меган Смит. Меган, това е… 

Превод: Йосиф Йосифов

